《潮沟》
宋代·马之纯

潮沟沟外尽深泥，泥上潮生沟却低。
直向北行连运渎，折从东去入青溪。
空中不断樯乌过，岸上相望瓦翼齐。
好是画桥深北处，荷花盈荡柳垂堤。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。